Държавен вестник, бр. 37, 2019 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  37
на младежта и спорта до края на последния 
ден от срока за кандидатстване, определен в 
съответната програма.
Чл. 8. (1) Министърът на младежта и спорта 
със заповед определя комисии за разглеждане 
на проектите за финансово подпомагане и 
утвърждава правила за работата им. 
(2) В състава на комисиите се включват 
нечетен брой лица, притежаващи професи­
онална квалификация и практически опит. 
Чл. 9. (1) Проекти, постъпили в деловод­
ството на Министерството на младежта и 
спорта след срока, определен в съответна­
та програма по чл. 2, ал. 1, се оставят без 
разглеждане от комисиите по чл. 8, ал. 1 и 
кандидатите се уведомяват писмено за това.
(2) Комисиите по чл. 8, ал. 1 извършват 
преценка на всеки от подадените в срок про­
екти за съответствието им с изискванията на 
ЗФВС, тази наредба и програмата по чл. 2, 
ал. 1, когато е приложимо, и правят мотиви­
рани предложения до министъра на младежта 
и спорта за одобряване или неодобряване на 
всеки проект, както и за размера на финансо­
вите средства, които да бъдат предоставени. 
Чл. 10. (1) Министърът на младежта и 
спорта издава заповед, с която:
1. одобрява и финансира изцяло предложе­
ния проект за финансово подпомагане;
2. одобрява и финансира частично пред­
ложения проект за финансово подпомагане;
3. не одобрява предложения проект и от­
казва финансово подпомагане.
(2) Въз основа на заповедите по ал. 1, 
т. 1 и 2 се сключват договори за финансово 
подпомагане в съответствие с чл. 129, ал. 1 
и 2 от ЗФВС. Договорите се сключват след 
издаването на съответната заповед и съдър­
жат условията за финансово подпомагане, 
взаимните задължения и отговорности и реда 
за изразходването и отчитането на предоста­
вените финансови средства.
(3) За одобрените проекти на държавни 
спортни училища не се сключва договор по 
ал. 2. В тези случаи средствата за финансово 
подпомагане се предоставят от Министер­
ството на младежта и спорта по бюджета 
на училището въз основа на заповедта на 
министъра на младежта и спорта. 
Чл. 11. Средствата за финансово подпома­
гане по тази наредба се предоставят в размери 
и срокове, посочени в договорите. 
Г л а в а  т р е т а
РЕД ЗА ОТЧИТАНЕ И ПРИЕМАНЕ 
НА ОТЧЕТИТЕ
Чл. 12. (1) Лицата, на които са предос­
тавени средства за финансово подпомагане 
въз основа на сключен договор, изразходват 
финансовите средства само за дейностите, 
за които са им предоставени, в съответствие 
с одобрения проект и сключения договор с 
придружаващия го финансов план. 
(2) Лицата по ал. 1 представят в деловод­
ството на Министерството на младежта и 
спорта отчети за изпълнение на дейностите, 
за които е предоставено финансовото подпо­
магане, и за изразходването на получените 
средства. 
(3) Видът, съдържанието и сроковете за 
представяне на отчетите и придружаващи­
те ги документи са съгласно договорите по 
чл. 10, ал. 2. 
(4) Министърът на младежта и спорта може 
да изисква допълнителна информация и доку­
менти, свързани с финансираните дейности.
(5) Приемането на отчетите се извършва 
в съответствие с правилата за счетоводния и 
финансовия документооборот на Министер­
ството на младежта и спорта и правилата за 
работа на съответното структурно звено на 
министерството.
Чл. 13. Когато се установи, че лице по 
чл. 12, ал. 1 е изразходвало не по предназ­
начение предоставените му средства или са 
налице неусвоени средства, министърът на 
младежта и спорта или оправомощено от него 
длъжностно лице уведомява лицето, получило 
финансово подпомагане, за констатирано­
то и отправя покана за възстановяване на 
съответните средства. Получените средства 
се възстановяват ведно със законната лихва 
считано от датата на изплащането им от Ми­
нистерството на младежта и спорта. 
Чл. 14. Когато лице по чл. 12, ал. 1 не 
представи окончателен отчет за изпълнение на 
дейностите и/или изразходване на получените 
финансови средства и/или придружаващите 
ги документи в срока за представянето им, 
предвиден в договора за финансово подпо­
магане, то дължи връщане в пълен размер 
на получените финансови средства ведно със 
законната лихва считано от датата на изпла­
щането им от Министерството на младежта 
и спорта. 
Чл. 15. (1) При отчитането на държавните 
спортни училища чл. 12 – 14 не се прилагат.
(2) Редът за отчитане на държавните спорт­
ни училища се определя в програмата по чл. 2, 
ал. 1, по която се предвижда да кандидатстват 
за финансово подпомагане. 
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Наредбата се издава на основание 
чл. 128, ал. 3 и чл. 129, ал. 3 от Закона за 
физическото възпитание и спорта и отменя 
Наредба № 1 от 2014 г. за финансово подпо­
магане на спортни дейности (обн., ДВ, бр. 40 
от 2014 г.; изм., бр. 84 от 2015 г.).